32006R0974
L 176/68
JURNALUL OFÍCIAL AL UNIUNII EUROPENE
REGULAMENTUL (CE) NR. 974/2006 AL COMISIEI
din 29 iunie 2006
de modificare a Regulamentului (CE) nr. 877/2004 de stabilire a normelor de aplicare a Regulamentului (CE) nr. 2200/96 al Consiliului în ceea ce privește comunicarea prețurilor constatate pe piețe pentru anumite fructe și legume proaspete
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 2200/96 al Consiliului din 28 octombrie 1996 privind organizarea comună a pieței fructelor și legumelor (1), în special articolul 28 alineatul (2),
întrucât:
(1)
Anexa la Regulamentul (CE) nr. 877/2004 al Comisiei (2) stabilește o listă a piețelor reprezentative pe care, pentru un produs determinat, se comercializează o parte importantă din producția națională de-a lungul anului de comercializare sau într-una dintre perioadele în care anul de comercializare a fost subdivizat.
(2)
În Germania, în ceea ce privește piața reprezentativă pentru morcovi, piața Schleswig-Holstein a fost înlocuită de piața Nordrhein-Westfalen.
(3)
Prin urmare, Regulamentul (CE) nr. 877/2004 ar trebui modificat în consecință.
(4)
Măsurile prevăzute de prezentul regulament sunt conforme cu avizul Comitetului de gestionare a fructelor și legumelor proaspete,
ADOPTĂ PREZENTUL REGULAMENT:
Articolul 1
În anexa la Regulamentul (CE) nr. 877/2004, piața „Schleswig-Holstein (DE)” se înlocuiește cu piața „Nordrhein-Westfalen (DE)”, în ceea ce privește produsul „morcovi”.
Articolul 2
Prezentul regulament intră în vigoare în a treia zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 29 iunie 2006.